30 ઓગસ્ટે સરકારી નોકરીઓમાં પ્રમોશનમાં અનામત કેસમાં સુપ્રિમ કોર્ટની બંધારણીય ખંડપીઠે સુનાવણી પૂરી કરીને ચૂકાદો સુરક્ષિત રાખ્યો છે. મુખ્ય જજ દીપક મિશ્રા, જસ્ટીસ કુરિયન જોસેફ, જસ્ટીસ રોહિંટન નરીમન, જસ્ટીસ સંજય કિશન કૌલ અને જસ્ટીસ ઈન્દુ મલ્હોત્રાની બંધારણીય પીઠ સામે આ પ્રકારના કોટા સામે 2006 ના નાગરાજ ચૂકાદા પર ફરીથી વિચાર કરવાની માંગ કરતી અરજીઓ પર સુનાવણી પૂરી થઈ ગઈ છે. બંધારણીય ખંડપીઠે એ નક્કી કરવાનુ છે. કે 12 વર્ષ જૂના આદેશ પર ફરીથી વિચાર કરવાની જરૂર છે કે નહિ. કેન્દ્ર અને રાજ્ય સરકારોએ જ્યાં નોકરીમાં પ્રમોશનમાં અનામતની વકીલાત કરી છે ત્યાં અરજીકર્તાઓએ આનો વિરોધ કર્યો છે. કેન્દ્રએ કહ્યુ છે કે બંધારણમાં એસસી એસટીને પછાત જ ગણવામાં આવ્યા છે.